./data/phi0474/phi013/phi0474.phi013.perseus-lat2.xml
M. Tullius Cicero
Manlium Lepidum te habitare velle dixisti? A quo non receptus etiam ad							me venire ausus es, atque ut domi meae te adservarem rogasti 								cum a me quoque id responsum tulisses, me nullo modo							posse isdem parietibus tuto esse tecum, quia magno in periculo essem quod isdem moenibus contineremur, ad Q Quintum Metellum praetorem venisti  A quo repudiatus ad sodalem tuum,							virum optimum, M Marcum Metellum demigrasti, quem tu videlicet et ad custodiendum te diligentissimum et ad suspicandum							sagacissimum et ad vindicandum fortissimum fore putasti  sed							quam longe videtur a carcere atque a vinculis abesse debere qui se								ipse iam dignum custodia iudicarit?